
Všeobecne záväzné nariadenie obce Košolná č. 2/2021
o miestnych daniach a miestnom poplatku
za komunálne odpady a drobné stavebné odpady































Obec Košolná (ďalej len „obec“) v súlade s § 6 ods. 1 zákona č. 369/1990 Zb. o obecnom zriadení v.z.n.p. (ďalej len „zákon č. 369/1990 Zb.“),  § 8 ods. 2 a nasl. zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v.z.n.p. (ďalej len „zákon č. 582/2004  Z. z.“) vydáva toto

všeobecne záväzné nariadenie obce Košolná č. 2/2021
(ďalej len „VZN“).


Článok 1
Úvodné ustanovenie

VZN upravuje podrobnosti ohľadom ukladania miestnych daní  podľa § 2 ods. 1 písm. a) až h) zákona č. 582/2004 Z.z. a ukladania miestneho  poplatku za komunálne odpady a drobné stavebné odpady. 

Článok 2
Druhy miestnych daní

1. Miestnymi daňami, ktoré obec za podmienok podľa VZN a zákona č. 582/2004 Z.z. ukladá, sú:
a) daň z nehnuteľností,
b) daň za psa,
c) daň za užívanie verejného priestranstva,
d) daň za ubytovanie,
e) daň za predajné automaty,
f) daň za nevýherné hracie prístroje,
g) daň za jadrové zariadenie.

2. Obec za podmienok podľa VZN a zákona č. 582/2004 Z.z. ukladá aj miestny poplatok za komunálne odpady a drobné stavebné odpady (ďalej len „poplatok“).

Článok 3
Zdaňovacie obdobie

Zdaňovacím obdobím miestnych daní uvedených v Článku 2 bod 1 písm. a), b), e), f) a g) VZN a poplatku je kalendárny rok.

Článok 4
Daň z nehnuteľností

Daň z nehnuteľností zahŕňa
a) daň z pozemkov,
b) daň zo stavieb,
c) daň z bytov a z nebytových priestorov v bytovom dome (ďalej len „daň z bytov“).

Článok 4a
Daň z pozemkov

1. Predmetom dane z pozemkov sú pozemky nachádzajúce sa v katastrálnom území obce (k.ú. Košolná) v tomto členení a v týchto sadzbách miestnej dane (tabuľka č. 1):


	Číslo
	Druh pozemku
	Základ dane v €/m2

	1.
	orná pôda, chmeľnice, vinice, ovocné sady
	0,5799

	2.
	trvalé trávnaté porasty
	0,1394

	3.
	záhrady
	1,32

	4.
	zastavané plochy a nádvoria, ostatné plochy
	1,32

	
5.

	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
	

	6.
	stavebné pozemky
	13,27

	7. 
	ostatné plochy okrem stavebných pozemkov
	1,32



2. Ročná sadzba dane z pozemkov podľa jednotlivých druhov je určená v tabuľke č. 2:

	Číslo
	Druh pozemku
	Ročná sadzba dane 
%

	1.
	orná pôda, chmeľnice, vinice, ovocné sady
	0,45

	2.
	trvalé trávnaté porasty
	0,50

	3.
	záhrady
	0,65

	4.
	zastavané plochy a nádvoria, ostatné plochy
	0,65

	
5.

	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy
	

	6.
	stavebné pozemky
	0,60

	7. 
	ostatné plochy okrem stavebných pozemkov
	0,70




Článok 4b
Daň zo stavieb

1. Predmetom dane zo stavieb sú stavby nachádzajúce sa na území obce ( katastrálne  územie Košolná) v tomto členení a v týchto sadzbách miestnej dane (tabuľka č. 3):

	Číslo
	Druh pozemku
	Ročná sadzba dane 
v €/m2

	1.
	stavby na bývanie a drobné stavby, ktoré majú doplnkovú funkciu pre hlavnú stavbu
	0,10

	2.
	stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu
	0,10

	3.
	chaty a stavby na individuálnu rekreáciu
	0,10

	4.
	samostatne stojace garáže
	0,30

	5.
	stavby hromadných garáží
	0,30

	6. 
	priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
	
1,00

	8. 
	stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a so zárobkovou činnosťou
	
1,00

	9. 
	ostatné stavby neuvedené v bode 1. až 8.
	0,80



2. Sadzba dane  podľa tabuľky č. 2 (položka č. 1 a č. 2) sa pri viacpodlažných stavbách zvyšuje o príplatok vo výške 0,05 €/m2 za každý aj začatý m2 zastavanej plochy za každé ďalšie nadzemné aj podzemné podlažie (okrem prvého nadzemného podlažia).  
3. Sadzba dane sa podľa tabuľky č. 2 (č. 7, č. 8 a č. 9) pri viacpodlažných stavbách zvyšuje o príplatok vo výške 0,33 €/m2 za každý aj začatý m2 zastavanej plochy za každé ďalšie nadzemné aj podzemné podlažie (okrem prvého nadzemného podlažia).  


Článok 4c
Daň z bytov

1. Základom dane z bytov je výmera podlahovej plochy bytu alebo nebytového priestoru v m2.
2. Ročná sadzba dane z bytov je 0,20 € za každý aj začatý m2 podlahovej plochy bytu alebo nebytového priestoru v katastrálnom území obce (k.ú. Košolná).

Článok 4d
Spoločné ustanovenia pre daň z nehnuteľností

1. Od dane z nehnuteľností sú v obci oslobodené: 
a) pozemky, na ktorých je cintorín, 
b) pozemky funkčne spojené so stavbami slúžiacimi verejnej doprave,
c) pozemky verejne prístupných parkov a športovísk a
d) pozemky a stavby alebo ich časti vo vlastníctve cirkví a náboženských spoločností registrovaných štátom, ktoré slúžia na vzdelávanie, na vedeckovýskumné účely alebo na vykonávanie náboženských obradov.
2. Obec ako správca dane z nehnuteľností znižuje o 50 % daň zo stavieb na bývanie alebo daň z bytov  vo vlastníctve fyzických osôb starších ako 65 rokov, ktoré slúžia na ich trvalé bývanie.
3. Obec ako správca dane znižuje o 50 % daň zo stavieb na bývanie alebo daň z bytov pre držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ako aj prevažne alebo úplne bezvládnych fyzických osôb, ktoré slúžia na ich trvalé bývanie.

Článok 5
Daň za psa

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2. Základom dane je počet psov.
3. Sadzba dane za jedného psa je 10 €. Táto sadzba dane platí za každého ďalšieho psa u toho istého daňovníka.

Článok 6
Daň za užívanie verejného priestranstva

1. Predmetom dane za užívanie verejného priestranstva je osobitné užívanie verejného priestranstva.
2. Základom dane za užívanie verejného priestranstva je výmera užívaného verejného priestranstva v m2.
3. Sadzba dane za užívanie verejného priestranstva za každý aj začatý m2 a každý aj začatý deň (tabuľka č. 4) je:

	Číslo
	Verejné priestranstvo
	Sadzba dane 
v €/m2

	1.
	zariadenie slúžiace na poskytovanie služieb alebo predaja
	1,00

	2.
	dočasné parkovanie  motorového vozidla
	0,10

	3.
	umiestnenie posedenia vo vyhradenom priestore pri hostinci
	0,013

	4.
	uloženie stavebného materiálu alebo stavebného zariadenia
	0,10

	5.
	uloženie materiálu na dlhšie ako 30 dní
	0,10



Článok 7
Daň za ubytovanie

1. Predmetom dane za ubytovanie je odplatné prechodné ubytovanie v ubytovacom zariadení, ktorým je hotel, motel, botel, hostel, penzión, apartmánový dom, kúpeľný dom, liečebný dom, ubytovacie zariadenie prírodných liečebných kúpeľov a kúpeľných liečební, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.
2. Základom dane je počet prenocovaní.
3. Sadzba dane je 0,75 € na osobu a prenocovanie.

Článok 7a

1. Prevádzkovateľ zariadenia - platiteľ dane (ďalej len „prevádzkovateľ“) sa zaregistruje na Obecnom úrade Košolná (ďalej len „obecný úrad“) najneskôr v deň začatia činnosti poskytovania ubytovania podľa Článku 7 bod 1 VZN. 
2. Prevádzkovateľ je povinný viesť o dani za ubytovanie evidenciu vo forme knihy ubytovaných, ktorú je povinný kedykoľvek na žiadosť správcu dane predložiť správcovi dane k nahliadnutiu alebo za účelom vykonania výpisov, odpisov či jej kópií.
3. Kniha ubytovaných musí mať všetky strany očíslované a obsahovať minimálne nasledovné obsahové náležitosti:
a) údaje o prevádzkovateľovi, ktorý poskytuje činnosti uvedené v Článku 7 bod 1 VZN,
b) údaje o ubytovanom (meno a priezvisko, číslo občianskeho preukazu alebo cestovného pasu, adresu trvalého pobytu)
c) dátum príchodu a dátum odchodu, 
d) počet prenocovaných nocí u prevádzkovateľa, 
e) výška zaplatenej dane za činnosti uvedené v Článku 7 bod 1 VZN a číslo účtovného dokladu o zaplatení dane.
4. Daň za ubytovanie vyberá prevádzkovateľ pri nástupe daňovníka do ubytovacieho zariadenia v hotovosti (v eurách) alebo prevodným príkazom na faktúru. Pokladničný doklad a faktúru (o zaplatení dane za ubytovanie) uchováva prevádzkovateľ 10 rokov od vystavenia.
5. Prevádzkovateľ je povinný odviesť zaplatenú daň za ubytovanie v mesačnej periodicite spätne za predchádzajúci kalendárny mesiac, a to do 10 dňa nasledujúceho kalendárneho mesiaca, pričom je povinný tak urobiť v hotovosti do pokladne obecného úradu obce alebo bezhotovostným prevodom na účet obce vedený v peňažnom ústave Prima banka, pobočka Trnava, číslo účtu (IBAN) SK88 5600 0000 0010 5460 2001
Článok 8
Daň za predajné automaty

1. Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
2. Základom dane je počet predajných automatov.
3. Sadzba dane v obci je 50 € za jeden predajný automat (predmet dane) a kalendárny rok.
4. Daňová povinnosť vzniká prvým dňom kalendárneho mesiaca, v ktorom sa predajný automat začal prevádzkovať, a zaniká posledným dňom mesiaca, v ktorom sa ukončilo jeho prevádzkovanie. Ak dôjde v rámci jedného kalendárneho mesiaca k zmene správcu dane k tomu istému predmetu dane, vzniká daňová povinnosť u nového správcu dane prvým dňom mesiaca nasledujúceho po mesiaci, v ktorom došlo k zmene správcu dane.

Článok 9
Daň za nevýherné hracie prístroje

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).
2. Základom dane je počet nevýherných hracích prístrojov.
3. Sadzba dane v obci je 50 € za jeden nevýherný hrací prístroj a kalendárny rok.

Článok 10
Daň za jadrové zariadenie

1. Predmetom dane za jadrové zariadenie je jadrové zariadenie, v ktorom prebieha štiepna reakcia v jadrovom reaktore a vyrába sa elektrická energia, a to aj po časť kalendárneho roka.
2. Základom dane je výmera katastrálneho územia obce v m2, ktoré sa nachádza v oblasti ohrozenia jadrovým zariadením schválenej Úradom jadrového dozoru Slovenskej republiky. Na zmenu oblasti ohrozenia jadrovým zariadením v priebehu zdaňovacieho obdobia sa na účely tejto dane neprihliada.
3. Výmera katastrálneho územia obce je 9588810 m2. 
4. Zastavané katastrálne územie obce sa nachádza v oblasti ohrozenia jadrovým zariadením jadrovej elektrárne V-2 v pásme do 21 km od zdroja ohrozenia nad 2/3 polomeru oblasti ohrozenia. 
5. Sadzba dane v obci je v zmysle bodu 4 tohoto článku 0,0006 €/m2.

Článok 11
Poplatok

1. Poplatok sa platí za:
a) činnosti nakladania so zmesovým komunálnym odpadom a 
b) činnosti nakladania s drobným stavebným odpadom, ak v obci nebol zavedený množstvový zber drobného stavebného odpadu.
2. Sadzba poplatku je:
a) 0,027 € za jeden liter alebo dm3 komunálnych odpadov vrátane drobných stavebných odpadov a 
b) 0,015 € za kilogram drobných stavebných odpadov bez obsahu škodlivín.
3. Interval vývozu podľa bodu 2 písm. a) je jeden krát za tri týždne.

Článok 11a

1. Obec poplatok odpustí za obdobie, za ktoré poplatník obci preukáže splnenie podmienky odpustenia poplatku - predloženie podkladov preukazujúcich, že sa poplatník viac ako 90 dní v zdaňovacom období nezdržiava alebo sa nezdržiaval na území obce. 

2. Obec môže na základe žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť rozhodnutím (§82 ods. 3 zákona č. 582/2004 Z.z.).

Článok 12
Zrušovacie a spoločné ustanovenie

	Dňom nadobudnutia účinnosti  VZN sa ruší Všeobecne záväzné nariadenie obce 	Košolná č. 2/2019 o miestnych daniach a miestnom poplatku za komunálne odpady 	a drobné stavebné odpady, ktoré nadobudlo účinnosť dňa 01.01.2020.

	V otázkach (právnych vzťahoch a práv a povinností z nich vyplývajúcich) 	neupravených odlišne VZN platia subsidiárne ustanovenia zákona č. 582/2004 Z.z. a 	ustanovenia osobitných právnych predpisov
	
Článok 13
Záverečné ustanovenia

1. VZN bolo schválené Obecným zastupiteľstvom obce dňa ………………. uznesením č. …………………
2. VZN bolo vyhlásené (v zmysle § 6 ods. 8 zákona č. 369/1990 Zb.) na úradnej tabuli obce a webovom sídle obce. 
3. VZN nadobúda účinnosť dňa 01.01.2022. 




PhDr. Martin Halaksa, PhD.
                                                                                                            starosta obce
